Document ID: /roh_data/filtered/fineweb-2-filterrobots_roh.jsonl.gz/23516

Ils snowboardists svizzers han manchentà tar lur cursa da chasa il podest. Tar ses comeback en la concurrenza da la mesa pipa è Youri Podladtchikov daventà 6avel. El era l'emprima giada suenter sia greva cupitgada puspè a la partenza. Jan Scherrer e Patrick Burgener èn daventads sett- ed otgavel. Gudagnà la concurrenza ha l'Australian Scotty James, avant il giapunais Yuto Totsuka e l'American Jake Pates.
La resumaziun da la federaziun FIS:
Tar las dunnas ha l'Americana e campiunessa olimpica Chloe Kim dominà la cursa. Ella haja mussà in'autra classa che tut tschellas dunnas, scriva l'agentura da novitads SDA. Segunda è vegnida l'unica dunna da l'Europa, ch'aveva cuntanschì il final, numnadamain la spagnola Queralt Casstelet, e terza l'Americana Arielle Gold.
La resumaziun da la federaziun FIS:
RR novitads 20:00